Editoryal - Wikipedia

# Editoryal

### Mula sa Tagalog Wikipedia, ang malayang ensiklopedya.

Kinakailangang isaayos ang artikulong ito upang umayon sa mas mataas na pamantayan ng kalidad.
Para matulungan ka, tingnan ang Kung Paano Magbago at Istilo at Paano-gawin, o ang pahina ng usapan ng artikulong ito.

Mahalaga ang editoryal sa alinmang pahayagan. Ito'y naglalaman ng isang masusing pagbibigay ng kuru-kuro o pala-palagay sa mahahalaga at napapanahong isyu. Naglalayon itong magpabatid, magbigay ng kahulugan, at makalibang. Ang sumulat ay nagbibigay ng kuru-kuro alinsunod sa patakarang pinaiiral ng patnugutan. Kailanman, ang editoryal ay hindi namumuna o nanunuligsa upang makasira kundi upang magkaroon ng pagabbago.

## [baguhin] Mga Bahagi

Ang balangkas ng editoryal ay naglalaman ng tatlong bahagi:

a.) Panimula. Naglalaman ang panimula ng paksa o isyu, suliranin o kalagayan na tatalakayin. Karaniwang ito'y batay sa balita o isang pangyayari na kung tatawagin ay news peg.

b.) Katawan. Ang katawan ay sumusuri, nagpapaliwanag o naglalahad ng paksa o isyu sa malinaw at payak na paraan. Nagbibigay ito ng tala, pangyayari, o halimbawa ng tumutulong sa layunin ng editoryal.

c.) Pangwakas. Maaaring maglagom o magbigay-diin sa diwang tinatalakay sa editoryal.

## [baguhin] Mga Uri

a.) Nagpapakahulugan. Ipinaliliwanag ang kahalagahan o kahulugan ng isang balita, kalagayan, o ideya.

b.) Nagpapabatid. Ipinaaalam ang isang pangyayari na binibigyang-diin o linaw ang kahalagahan o ilang kalituhang bunga ng pangyayari.

c.) Pumupuna at Nagmumungkahi ng Pagbabago. Nagbibigay ng puna sa isang kalagayan, sa isang tao, o sa isang paraan ng pag-iisip. Naglalayong makuha ang paniniwala ng iba at makapagbunsod ng pagbabago.

d.) Nagpaparangal at Nagbibigay-Puri. Binibigyang halaga ang isang taong may kahanga-hangang nagawa, katangi-tanging gawain, o nagpaparangal sa iasng taong namayapa na, na may nagawang pambihirang kabutihan.

Retrieved from "http://tl.wikipedia.org../../../e/d/i/Editoryal.html"

Categories: Mga pahinang nangangailangan ng pagsasaayos (Marso 2007) | Lahat ng pahinang nangangailangan ng pagsasaayos

##### Views

- Artikulo
- Usapan
- Huling bersyon

##### Hanapin